ಡ್ರಗ್ ಸೇವನೆ ಮಾಡೋದು ಸೆಲೆಬ್ರಿಟಿಗಳಿಗೆ ಫ್ಯಾಷನ್ ಆಗಿಬಿಟ್ಟಿದೆ ಅಲೋಕ್ ಕುಮಾರ್ ಬೆಂಗಳೂರು: ಬೆಂಗಳೂರಲ್ಲಿ ಡ್ರಗ್ಸ್ ಮಾಫಿಯಾ ವಿಚಾರ ಸಿಕ್ಕಾಪಟ್ಟೆ ಸದ್ದು ಮಾಡುತ್ತಿದೆ. ಸ್ಯಾಂಡಲ್ವುಡ್ನಲ್ಲೂ ಡ್ರಗ್ ಮಾಫಿಯಾ ಜೋರಾಗಿ ನಡೆಯುತ್ತಿದೆ ಎಂದು ಹಲವರು ಆರೋಪಿಸಿದ್ದಾರೆ. ಈ ಕುರಿತಂತೆ ಹೇಳಿಕೆ ನೀಡಿರುವ ಕೆಎಸ್ಆರ್ಪಿ ಎಡಿಜಿಪಿ ಅಲೋಕ್ ಕುಮಾರ್.. ಡ್ರಗ್ಸ್ ಸೇವನೆ ಮಾಡೋದು ಸೆಲೆಬ್ರಿಟಿಗಳಿಗೆ ಫ್ಯಾಷನ್ ಆಗಿಬಿಟ್ಟಿದೆ ಎಂದಿದ್ದಾರೆ. ಸೆಲೆಬ್ರಿಟಿಗಳಿಗೆ ಲೈಫ್ಸ್ಟೈಲ್ ಡಿಫರೆಂಟಾಗಿ ಇರಬೇಕು. ಅದಕ್ಕಾಗಿ ಡ್ರಗ್ಸ್ ಸೇವನೆ ಮಾಡ್ತಾರೆ. ಮೊದಲು ಪಾರ್ಟಿಗಳಲ್ಲಿ ಆಲ್ಕೊಹಾಲ್ ಕೊಡ್ತಿದ್ರು, ಈಗ ಸ್ಪೆಷಲ್ ಕೇಳ್ತಾರೆ. ಸದ್ಯ ಆಲ್ಕೊಹಾಲ್ನಿಂದ ಕಿಕ್ ಬರಲ್ಲ ಅಂತ ಡ್ರಗ್ ಮೊರೆ ಹೋಗ್ತಿದ್ದಾರೆ. ಮಾರಿವಾನmarijuana ಅನ್ನೋ ಡ್ರಗ್ನ್ನ ಸಿಗರೇಟ್ ಒಳಗೆ ಹಾಕಿ ಸೇದ್ತಾರೆ, ಅಫೀಮು ಮಾರಿವಾನ ಎರಡು ರೀತಿಯ ಡ್ರಗ್ ಲೋಕಲ್ ಸಪ್ಲೈ ಆಗ್ತಿದೆ. ರಾಜಸ್ಥಾನನಿಂದ ಬೆಂಗಳೂರಿಗೆ ಅಫೀಮು ಜಾಸ್ತಿ ಬರತ್ತೆ.. ಮಾರಿವಾನ ಡ್ರಗ್, ಆಂಧ್ರ ಒಡಿಸ್ಸಾದ ಎವೋಬಿ ಬಾರ್ಡರ್ ನಿಂದ ಬರತ್ತೆ.. ಅಲ್ಲಿ ನಕ್ಸಲರ ಪ್ರಭಾವ ಹೆಚ್ಚಾಗಿದೆ. ಆಂಧ್ರದ ಶ್ರೀಕಾಕುಳಂ, ಕಮ್ಮಾ ಜಿಲ್ಲೆಯಿಂದ ಮಾರಿವಾನ ಬೆಂಗಳೂರಿಗೆ ಬರ್ತಿದೆ ಎಂದು ಅಲೋಕ್ ಕುಮಾರ್ ಹೇಳಿದ್ದಾರೆ. NewsFirst Live ಅಲ್ಲದೇ, ರೇವ್ ಪಾರ್ಟಿ ಹಾಗೂ ಸೆಲೆಬ್ರೆಟಿ ಪಾರ್ಟಿಗಳಲ್ಲಿ ಹೆರಾಯಿನ್, ಕೊಕೈನ್, LSD, MDMA ಡ್ರಗ್ ಸಪ್ಲೈ ಆಗ್ತಿದೆ. ನೈಜೀರಿಯಾ, ಕೀನ್ಯಾ, ಕೆಮರೂನ್, ಆಫ್ರಿಕಾ ಜನ ಡ್ರಗ್ ದಂಧೆಯಲ್ಲಿ ತೊಡಗುತ್ತಾರೆ. ಗೋವಾದಿಂದ ಮೊದಲು ಟ್ರೈನ್ ಮೂಲಕ ಬರುತ್ತಿತ್ತು ಎಂದು ಮಾಹಿತಿ ನೀಡಿದ್ದಾರೆ. ಇನ್ನು ಇಂದಿರಾನಗರ, ಎಂಜಿ ರೋಡ್ಗಳಲ್ಲಿ ಅನೇಕ ಪಬ್ಗಳಿವೆ.. ಕೆಲವು ಡಿಜೆಗಳು ಡ್ರಗ್ ದಂಧೆಯಲ್ಲಿ ತೊಡಗುತ್ತಾರೆ. ಡ್ರಗ್ ಸೇವನೆ ಮಾಡುವವರಿಗೆ 6 ತಿಂಗಳಿನಿಂದ 1 ವರ್ಷದ ವರೆಗೆ ಶಿಕ್ಷೆ ಇದೆ. ಡ್ರಗ್ ಮಾರುವವರಿಗೆ 10 ವರ್ಷದ ವರೆಗೂ ಶಿಕ್ಷೆ ಇದೆ. ಸದ್ಯ ಡಾರ್ಕ್ ನೆಟ್ ಇಂಟರ್ನೆಟ್ ಮೂಲಕ ಡ್ರಗ್ ಸಪ್ಲೈ ಆಗ್ತಿದೆ. ಅದೊಂದು ಆನಿಯನ್ ರೂಟರ್ ಅದರಲ್ಲಿ 700 ಪದರ ಬಳಸಿದ ಸಾಫ್ಟ್ವೇರ್ ಇದೆ. ಸದ್ಯ ಆನ್ ಲೈನ್ ಡೆಲಿವರಿ ಇಂದ ಡ್ರಗ್ ಸಪ್ಲೈ ಆಗ್ತಿದೆ. ಡಾರ್ಕ್ ನೆಟ್ ಮೂಲಕ ಸಪ್ಲೈ ಆಗ್ತಿರೋದ್ರಿಂದ ಯಾರಿಗೆ ಬರತ್ತೆ ಹೋಗತ್ತೆ ಅನ್ನೋದು ಗೊತ್ತಾಗಲ್ಲ. 2018 19 ರಲ್ಲಿ ಕನ್ನಡದ ಇಬ್ಬರು ಸೆಲೆಬ್ರೆಟಿಗಳಿಗೆ ಡ್ರಗ್ ಸಪ್ಲೈ ಆದ ಬಗ್ಗೆ ಮಾಹಿತಿ ಇತ್ತು, ಆದ್ರೆ ಸೂಕ್ತ ಸಾಕ್ಷಿಗಳಿರಲಿಲ್ಲ. ಆ ಪ್ರಕರಣದಲ್ಲಿ ಇಬ್ಬರು ಶ್ರೀಮಂತರ ಮಕ್ಕಳು ಅರೆಸ್ಟ್ ಆಗಿದ್ರು ಎಂದಿದ್ದಾರೆ.